钦定古今图书集成/理学汇编/文学典/第116卷 > 赵日跻
## 钦定古今图书集成/理学汇编/文学典/第116卷 > 赵日跻

按《河南通志》：“日跻，字伯式，禹州人。弱冠以文名。性笃
孝，父崇正有疾，夜不解衣者三月。素友爱，尝谓诸子
曰：‘汝祖兄弟食必共几，行必联镳，吾与昆仲亦然，朝
夕不能离也’。年四十，值时乱，绝意进取，自号颍渔子。
有诗云：‘平湖绿水绕青草，野店清晨栖睡鸦’。”其清致
如此。子来鸣，登进士。